wickkiey/tamil-wikipedia-chunked huggingface dataset:
# தக்மாக் கோட்டை

## பார்க்க வேண்டிய இடங்கள்

நல்ல நிலையில் ஒரு தெறுவேயம் உள்ளது. இருப்பினும் மீதமுள்ள கோட்டை பாழடைந்துள்ளது. பாறையில் வெட்டப்பட்ட கோட்டை, கட்டிடங்களின் எச்சங்கள் உள்ளன.
# கமந்துர்க் கோட்டை

**கமந்துர்க் கோட்டை** (*Kamandurg Fort*) என்பது இந்தியாவின் மகாராட்டிரா மாநிலத்தில் வசை-பிவண்டி சாலையில் அமைந்துள்ள கோட்டை ஆகும். இந்தக் கோட்டை பற்றி அதிகம் வெளித் தெரியவில்லை. கமந்துர்க் கோட்டையினை தேவகுண்டி கிராமத்திலிருந்து சுமார் 3 மணி நேரத்தில் நடந்து அடையலாம்.
# கமந்துர்க் கோட்டை

## வரலாறு

கமந்துர்க் கோட்டையைப் பற்றிய குறிப்பு 11ஆம் நூற்றாண்டின் "மகாகவ்டி பக்கரில்" காணப்படுகிறது, இது "கம்வந்தர்க்" என்று கூறுகிறது. கல்யாண் கிரீக் துறைமுகத்திலிருந்து உல்லாசு ஆற்றுன் வர்த்தகப் பாதையைப் பாதுகாப்பதற்காக இந்தக் கோட்டை கட்டப்பட்டது. 1683ஆம் ஆண்டில், சம்பாஜி மகாராஜ் இந்தக் கோட்டையை போத்துகீசியர்களிடமிருந்து வென்றார், பின்னர் 12 செப்டம்பர் 1685-இல் இவர்கள் இதை மீண்டும் வென்றனர். கோட்டையில் போதுமான தண்ணீர் இல்லாததால், போத்துகீசியர்கள் கோட்டையை கைவிட வேண்டியிருந்தது. 1737 பேஷ்வா-போர்த்துகீசிய போரின் போது, சங்கர்ஜி கேசவ், கோட்டையை மறுசீரமைக்க பேஷ்வாக்களுக்கு கடிதம் எழுதினார்.
# கமந்துர்க் கோட்டை

## அணுகல்

- திவா-வசை தொடருந்து பாதையில் உள்ள கமான் தொடருந்து நிலையத்தில் இறங்ககி பயணிக்கலாம்  
- பிவாண்டி-வசாய் சாலையில் பிவாண்டியிலிருந்து 22 கி. மீ. தொலைவில் கமான் உள்ளது.  
- மேற்கு இரயில்வேயில் உள்ள நைகான் நிலையத்திலிருந்து தானூந்தி பயணம் மூலம் கமான் கிராமத்தை அடையலாம்.  
கமான் கிராமத்தின் ஒரு பாதை சிண்டிகேட் வங்கியைக் கடந்து பெல்குண்டி கிராமத்திற்குச் செல்கிறது. பெல்குண்டி பாதத்தை அடைய “பெல்குண்டி 1 கிமீ” என்று காட்டும் மைல்கல்லுக்கு அருகில் வலதுபுறம் திரும்ப வேண்டும்.
# டெட்ராலித்தியோமீத்தேன்

**டெட்ராலித்தியோமீத்தேன்** (*Tetralithiomethane*) என்பது CLi<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டெட்ராலித்தியம் கார்பைடு என்ற பெயராலும் இச்சேர்மம் அழைக்கப்படுகிறது. மிகவும் எளிதாக தாமே தீப்பற்றும் தன்மை கொண்ட சிவப்பு நிற திண்மமாக இச்சேர்மம் காணப்படுகிறது. மீத்தேனின் இலித்தியம் ஒப்புமையாகவும் டெட்ராலித்தியோமீத்தேன் கருதப்படுகிறது..
# டெட்ராலித்தியோமீத்தேன்

## தயாரிப்பு

டெட்ராகிசு (குளோரோமெர்குரியோ)மீத்தேனை மூவிணைய-பியூட்டைல் லித்தியத்தைப் பயன்படுத்தி இலித்தியமேற்ற வினையின் மூலம் டெட்ராலித்தியோமீத்தேனனை தயாரிக்கமுடியும். 900 பாகை செல்சியசு வெப்பநிலையில் இலித்தியம் உலோகத்தையும் கார்பன் டெட்ராகுளோரைடையும் சேர்த்து வினைபுரியச் செய்தும் இதை தயாரிக்கலாம்.  
:8 Li + CCl<sub>4</sub> → CLi<sub>4</sub> + 4 LiCl  
இருப்பினும், இந்த தயாரிப்பு முறையில் இலித்தியம் கார்பைடு போன்ற சில துணை தயாரிப்புகளும் நிககின்றன.
# டெட்ராலித்தியோமீத்தேன்

## வினைகள்

டெட்ராலித்தியோமீத்தேன் தண்ணீருடன் தொடர்பு கொள்ளும்போது தீவிரமான நீராற்பகுப்பு வினைக்கு உட்படுகிறது. மீத்தேன் வாயுவும் இலித்தியம் ஐதராக்சைடும் உருவாகின்றன.:
# தயா மாஸ்டர்

**தயா மாஸ்டர்** (*Daya Master*) என பொதுவாக அறியப்படும் **வேலாயுதம் தயாநிதி** (பிறப்பு 3 மார்ச் 1954) என்பவர் இலங்கையின் முன்னணி தமிழ்ப் போராளி இயக்கமான தமிழீழ விடுதலைப் புலிகள் இயக்கத்தின் முன்னணி உறுப்பினரும், ஊடக செய்தித் தொடர்பாளராக இருந்தவரும் ஆவார்.
# தயா மாஸ்டர்

## துவக்ககால வாழ்க்கையும் குடும்பமும்

தயாநிதி 1954, மார்ச், 3 அன்று வட இலங்கையின் கிளிநொச்சியில் பிறந்தார். இவர் பருத்தித்துறைக்கு அருகில் உள்ள தம்பாசிட்டியை சேர்ந்தவர். இந்த இணையருக்கு ஒரு மகள் உள்ளார். பின்னர், கர்னல் சூசையின் உதவியுடன் இவர் விடுதலைப் புலிகளின் ஊடகப் பேச்சாளர் ஆனார்.  
மாரடைப்பால் பாதிக்கப்பட்ட தயா மாஸ்டர் 2006 ஜூலை 13 அன்று கொழும்பில் உள்ள தனியார் மருத்துவமனையான அப்பல்லோ மருத்துவமனையில் ஆஞ்சியோகிராம் செய்ய அனுமதிக்கப்பட்டார். ஐக்கிய மக்கள் சுதந்திரக் கூட்டணியின் மாகாண அமைச்சர் ஆனந்த சரத் குமார ரத்நாயக்கவிற்கு சொந்தமான மிட்சுபிஷி மொன்டெரோவில் இராணுவத்தின் துணையுடன் கிளிநொச்சியில் இருந்து கொழும்புக்கு கொண்டு செல்லப்பட்டார். பயங்கரவாதத்திற்கு எதிரான சிங்கள பௌத்த தேசியவாதிகள்கள் 2006 சூலை 14 அன்று தயா மாஸ்டரைக் கைது செய்யக் கோரி மருத்துவமனைக்கு வெளியே ஒரு போராட்டத்தை நடத்தினர். தயா மாஸ்டர் 2006 சூலை 15 மருத்துவமனையில் விடுவிக்கப்பட்டார். இலங்கை இராணுவம் மற்றும் இலங்கைப் போர் நிறுத்தக் கண்காணிப்புக் குழுவின் (எஸ்.எல். எம். எம்) துணையுடன் இவர் கிளிநொச்சிக்குத் திரும்பினார். மருத்துவமனை கட்டணத்தை எஸ்.எல். எம். எம் செலுத்தியதாக தெரிவிக்கப்பட்டது. எஸ்.எல். எம். அக்கூற்றை மறுத்தது. போபிடிகொட 2006 ஆகத்து 26 அன்று புலிகளால் விடுதலை செய்யபட்டார்.  
தயா மாஸ்டரும் அவரது சகாவான ஜோர்ஜ் மாஸ்டரும் 2009 ஏப்ரல் 20 இல் புதுமாத்தளனில் இலங்கை இராணுவத்திடம் சரணடைந்தனர், அதாவது ஈழப் போரில் விடுதலைப் புலிகள் தோல்வியடைவதற்கு முடிவடைவதற்கு சில நாட்களுக்கு முன்பு. இருவரையும் கைது செய்து கொழும்புக்கு கொண்டு செல்லபட்டனர். "மறுவாழ்வு" செய்யப்பட்ட பின்னர் இருவரும் சிறைக்கு அனுப்பப்பட்டனர். 2009 மே மாதம் போர் முடிவடைந்த பின்னர் விடுதலைப் புலிகளின் தலைவர் வே. பிரபாகரனின் உடலை அடையாளம் காண்பதற்காக தயா மாஸ்டரும் கருணா அம்மானும் இலங்கை ராணுவத்தால் புதுமாத்தளனுக்கு வானூர்தி மூலம் அனுப்பி வைக்கப்பட்டனர்.  
தயா மாஸ்டரும் ஜோர்ஜ் மாஸ்டரும் பயங்கரவாதத் தடுப்புச் சட்டத்தின் சிறை வைக்கப்பட்டனர் ஆனால் அவர்கள் மீது குற்றம் சுமத்தப்படவில்லை. பயங்கரவாதத் தடுப்புச் சட்டத்தின் கீழ் இருவர் மீதும் வழக்குத் தொடர எந்த ஆதாரமும் இல்லை என்று சி.ஐ.டி கூறியதை அடுத்து, 2009 ஆம் ஆண்டு செப்டம்பர் மாதம் கொழும்பு பிரதான நீதவான் நிஷாந்த ஹப்புஆராச்சி அவர்களால் பிணையில் விடுவிக்கப்பட்டனர். இவர்கள் இருவரும் மாதம் ஒருமுறை கொழும்பில் உள்ள குற்றப் புலனாய்வுப் பிரிவின் தலைமையகத்தில் நேர்நிற்க வேண்டும் என்று நிபந்தனை விதிக்கபட்டது. ஆனால் இந்த நிபந்தனை 2010 பிப்ரவரியில் தளர்த்தப்பட்டது. அதன் பிறகு இவர்கள் யாழ்ப்பாண சிஐடி அலுவலகத்தில் மட்டுமே நேர் நிற்க வேண்டியிருந்தது.
# தயா மாஸ்டர்

## பிற்கால வாழ்க்கை

மகிந்த ராசபக்ச அமைச்சரவையில் ஒரு காலத்தில் அமைச்சராக இருந்த டக்ளஸ் தேவானந்தாவுக்குச் சொந்தமாக இயக்கப்படும் வட இலங்கையை தளமாகக் கொண்ட சற்றே அரசு சார்பாக ஒளிபரப்பாகும் டிஷ் ஏசியா நெட்வர்க்கான (டேன் டி.வி) செய்திப் பிரிவில் தயா மாஸ்டர் பணியாற்றத் தொடங்கினார்..  
2013 ஏப்ரலில் வரவிருக்கும் வட மாகாண சபை தேர்தலில் ஆளும் ஐக்கிய மக்கள் சுதந்திரக் கூட்டணி சார்பில் வேட்பாளராகப் போட்டியிடப் போவதாக தயா மாஸ்டர் அறிவித்தார். ஐக்கிய மக்கள் சுதந்திர முன்னணியின் முதலமைச்சர் வேட்பாளராக தயா மாஸ்டரை பரிசீலித்து வருவதாக தகவல்கள் வெளியாகின.
# கிலா மரங்கொத்தி

**கிலா மரங்கொத்தி** (*Gila woodpecker-மெலனெர்பெசு யூரோபிஜியாலிசு*) என்பது தென்மேற்கு அமெரிக்கா மற்றும் மேற்கு மெக்சிகோ பாலைவனப் பகுதிகளைச் சேர்ந்த ஒரு நடுத்தர அளவிலான மரங்கொத்தி சிற்றினம் ஆகும். இது அமெரிக்காவில், தென்கிழக்கு கலிபோர்னியா, தெற்கு நெவாடா, அரிசோனா மற்றும் நியூ மெக்சிகோ பகுதிகளில் காணப்படுகிறது.
# கிலா மரங்கொத்தி

## விளக்கம்

துளை கூடு அருகில் ]]
கிலா மரங்கொத்திப் பறவையின் முதுகு மற்றும் இறக்கைகள் கருப்பு மற்றும் வெள்ளை நிறத்தில் வரிக்குதிரை போன்ற வடிவத்துடன் காணப்படுகின்றன. கழுத்து, தொண்டை, வயிறு மற்றும் தலை ஆகியவை சாம்பல் நிறத்தில் உள்ளன. ஆண் தலையின் மேற்புறத்தில் ஒரு சிறிய சிவப்பு தொப்பி போன்று காணப்படும். பெண் மற்றும் குஞ்சுகள் ஒரே மாதிரிக் காணப்படும். ஆனால் இவற்றுக்குத் தலைப்பகுதியில் சிவப்பு பகுதி இல்லை. பறக்கும் போது வெள்ளை இறக்கை திட்டுகள் காணப்படும் அடர் வாலின் மையப்பகுதி வெள்ளைக் கம்பிகளைக் கொண்டுள்ளது. இப்பறவைகள் 8-10 அங்குலம் நீளமுடையன.  
இந்த மரங்கொத்தியின் குரல் உருளும் சூர் ஒலியுடன் கூடியது.
# கிலா மரங்கொத்தி

## பரவல்

இந்த மரங்கொத்தியின் வாழிடம் சோனோரன் பாலைவனத்தில் காணப்படும் பாலைவனப் புதர் ஆகும்
# கிலா மரங்கொத்தி

## நடத்தையும் சூழலியலுல்

### இனப்பெருக்கம்

இவை சாகுவாரோ கற்றாழை அல்லது மெசுகைட் மரங்களில் துளை போன்ற கூடுகளை உருவாக்குகின்றன. சாகுவாரோ கற்றாழையில் ("பூட்" என்று அழைக்கப்படும்) இந்த மரங்கொத்திகளால் தோண்டியெடுக்கப்பட்ட குழிகளை எல்ப் ஆந்தை உட்படப் பல்வேறு பிற சிற்றினங்களால் பயன்படுத்தப்படுகின்றன. இவை இக்கூடுகளில் பொதுவாக 3 முதல் 4 வெள்ளை நிற முட்டைகளை இடுகின்றன. இருப்பினும் இவை 6 அல்லது 7 வரை இடக்கூடியன. வருடத்திற்கு 2 முதல் 3 முறை இனப்பெருக்கம் செய்கின்றன. ஆண் பெண் இரு பறவைகளும் முட்டையினை அடைகாப்பதோடு குஞ்சுகளுக்கு உணவும் அளிக்கின்றன. இவை மனிதர்களால் பாடும் பறவைகளுக்கு வைக்கப்படும் உணவினையும், தேனை உறிஞ்சுவதாகவும் அறியப்படுகிறது. இது கலிபோர்னியாவில் அருகிய இனமாகும். இங்கு இதன் எண்ணிக்கை குறிப்பிடத்தக்க வகையில் பாதிக்கப்பட்டுள்ளது. அரிசோனாவில் இதன் எண்ணிக்கை வலுவாக உள்ளது. காலநிலை மாற்றத்தின் விளைவாக இதனுடைய வாழ்விடங்களைக் கடுமையாகப் பாதிக்கப்படுகிறது.
# தெமங்கான் தொடருந்து நிலையம்

**தெமங்கான் தொடருந்து நிலையம்** (ஆங்கிலம்: *Temangan Railway Station* மலாய்: *Stesen Keretapi Temangan*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், மாச்சாங் மாவட்டம், தெமங்கான் நகரில் உள்ள ஒரு தொடருந்து நிலையம் ஆகும். தெமங்கான் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது.  
இந்த நிலையம் மலாயா கிழக்கு கடற்கரை தொடருந்து வழித்தடத்தில் (*KTM East Coast Line*) அமைந்துள்ளது; மற்றும் கேடிஎம் இண்டர்சிட்டி சேவைகளை வழங்குகிறது. தெமங்கான் நகரின் பெயரால் பெயரிடப்பட்டுள்ளது. இருப்பினும், இண்டர்சிட்டி தொடருந்துகள் இந்த நிலையத்தில் நிற்பதில்லை; தும்பாட் நிலையத்திலிருந்து குவா மூசாங் நிலையத்திற்குச் செல்லும் உள்ளூர் தொடருந்துகள் மட்டுமே இங்கு நிற்கின்றன.
# தெமங்கான் தொடருந்து நிலையம்

## பொது

தெமங்கான் நகரின் உள்ளூர்வாசிகள் மற்றும் பயணிகள் அருகிலுள்ள பிற நகரங்களுக்குச் செல்ல தெமங்கான் தொடருந்து நிலையத்தின் வசதியான ரயில் சேவைகளைப் பயன்படுத்துகின்றனர். தெமாங்கன் நகரம் அழகிய கிராமப்புற நிலப்பரப்புகளைக் கொண்ட நகரம். இந்த நகரம் அழகான கடற்கரைகள் மற்றும் கடலோர சமவெளிகளைக் கொண்டதாக அறியப்படுகிறது.  
தெமங்கான் நகரத்திலிருந்து 30 மைல் தொலைவில் அமைந்துள்ள தெமங்கோர் ஏரி ஓர் உள்ளூர் சுற்றுலா தளமாகும். கிரிக் அருகே உள்ள பண்டிங் எனும் இடத்தில் தெமங்கோர் அணை (*Temenggor Dam*) எனும் ஒரு பெரிய ஏரி உள்ளது. மலேசியாவில் பிரசித்தி பெற்ற தெமங்கோர் நீர் மின் திட்டம் எனும் தெமங்கோர் மின் நிலையம் இங்குதான் உள்ளது.
# தெமங்கான் தொடருந்து நிலையம்

## நிலைய வசதிகள்

- பக்க மேடை
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரம்
- வாடிக்கையாளர் சேவை அலுவலகம்
- பானங்கள் விற்பனை இயந்திரம்
# தெமங்கான் தொடருந்து நிலையம்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 தும்பாட் - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 51/52/57/60 தும்பாட் - குவா மூசாங் - (*Shuttle Timur 51/52/57/60 Tumpat–Gua Musang*)
- **தீமோர் கிழக்கு நகரிடை போக்குவரத்து** - 55/56 தும்பாட் - தாபோங் - (*Shuttle Timur 55/56 Tumpat–Dabong*)
# அப்லோச்சிலிடே

**அப்லோச்சிலிடே** (*Aplocheilidae*) ஆசியச் சிற்றோடைகள் மீன்கள் ஆகும். *அப்லோச்சிலிடே* குடும்பம் மீன்கள் சைப்ரினோடோடிபார்மிசு வரிசையில் காணப்படும் ஆசியா மீன்களைக் கொண்டுள்ளது. அப்லோச்சிலிடே மூன்று துணைக்குடும்பங்களை உள்ளடக்கியுள்ளது. *அப்லோசெய்லினே* ஆசியா சிற்றினங்களையும், மடகாசுகர், சீசெல்சு இனங்களையும் கொண்டுள்ளது. சினோலெபினே (முன்னர் ரிவுலிடே என்று அழைக்கப்பட்டது) அமெரிக்கச் சிற்றினங்களையும், நோத்தோபிராஞ்சினே ஆப்பிரிக்கச் சிற்றினங்களையும் கொண்டுள்ளன. இருப்பினும், *உலகின் மீன்கள்* 5ஆவது பதிப்பு இன்னும் இவற்றைத் தனிக் குடும்பங்களாக வகைப்படுத்துகிறது. 2008ஆம் ஆண்டு வெளியான ஆய்வு அப்லோச்சிலியிடை ஒற்றைத் தொகுதி குழுவாகக் கருதவில்லை. இது அப்லோசெலிசுடன் மற்ற அனைத்து சைப்ரினோடோன்டிபார்ம்களுக்கும் அடித்தளமாக இருக்கலாம் எனப் பரிந்துரைக்கின்றது.
# அப்லோச்சிலிடே

## பேரினங்கள்

தற்போது இரண்டு பேரினங்கள் அப்லோசீலிடே குடும்பத்தில் வைக்கப்பட்டுள்ளன:  
- *அப்லோசெலிலசு* <small>மெக்ளினான்ட், 1838</small>
- *பேக்கிபன்சாக்சு* <small>மியர்சு, 1933</small>
# அப்லோசெலிலசு

**அப்லோசெலிலசு** (*Aplocheilus*) என்பது அப்லோச்சிலிடே குடும்பத்தைச் சேர்ந்த ஒரு சிற்றோடை மீன் இனமாகும். இவற்றின் தாயகம் தெற்கு மற்றும் தென்கிழக்கு ஆசியா, இந்தியா, வியட்நாம் மற்றும் மலேசியா வரையிலும், நேபாளத்திலிருந்து இலங்கை வரையிலும் உள்ளது. பல சிற்றினங்கள், குறிப்பாக வரி பஞ்சாக்சு, *அ. லைனடசு*, முக்கியமான மீன் காட்சியக மீன் ஆகும்.
# அப்லோசெலிலசு

## சொற்பிறப்பியல்

*அப்லோசெலிலசு* என்ற பெயர் கிரேக்க வார்த்தைகளான "எளிமை" என்று பொருள்படும் *அப்லோ* மற்றும் "உதடு" என்று பொருள்படும் *செயிலோசு* என்பதிலிருந்து தோன்றியது.
# அப்லோசெலிலசு

## சிற்றினங்கள்

இந்த பேரினத்தில் தற்போது அங்கீகரிக்கப்பட்ட சிற்றினங்கள்:  
- *அப்லோசெலிலசு அந்தமானிகசு* <small>(கோகெல்லர், 1906)</small>
- *அப்லோசெலிலசு அர்மடசு* <small>(வான் காசெல்ட், 1823)</small>
- *அப்லோசெலிலசு பிளாக்கி* <small>ஜெ. பி. அர்னால்டு, 1911</small> (பச்சை முண்டகக்கண்ணி)
- *அப்லோசெலிலசு டேயீ* <small>ஸ்டெய்ண்டாச்னர், 1892</small> (இலங்கை சிற்றோடை மீன்)
- *அப்லோசெலிலசு* கிர்ச்மயேரி <small>பெர்கன்காம்ப் & எட்செல், 1986</small>
- *அப்லோசெலிலசு லையேனியடசு* <small>(வலென்சினென்சு, 1846)</small>(வரி முண்டகக்கண்ணி)
- *அப்லோசெலிலசு பன்சாக்சு* <small>(பி. பு. ஹாமில்டன், 1822)</small> (நீல முண்டகக்கண்ணி)
- *அப்லோசெலிலசு பர்வசு* <small>(சுந்தர ராஜ், 1916)</small> (குள்ள முண்டகக்கண்ணி)
- *அப்லோசெலிலசு வெர்னேரி* <small>மெய்க்னன், 1966</small> (வெர்னர் சிற்றோடை மீன்)
# இட்டெர்பியம்(II) அயோடைடு

:<math>\mathrm{2\ YbI_3\ \xrightarrow []{\Delta\ T}\ 2\ YbI_2\ +\ I_2}</math>
டெட்ரா ஐதரோபியூரானில் கரைக்கப்பட்ட 1,2-ஈரயோடோயீத்தேனுடன் உலோக இட்டெர்பியத்தைச் சேர்த்து வினைபுரியச் செய்வதன் மூலமும் இதைத் தயாரிக்கலாம்:  
:<math>\mathrm{Yb\ +\ ICH_2CH_2I\ \xrightarrow []{THF} \ YbI_2\ +\ H_2C=CH_2}</math>  
இவ்வினை அறை வெப்பநிலையில் நடந்தாலும், வினையாக்கிகளின் உணர்திறன் காரணமாக நீரற்ற மற்றும் மந்த வாயுவின் கீழ் இவ்வினை நடைபெற வேண்டியது அவசியமாகும். இல்லையெனில், ஆக்சிசன் இருந்தால் இட்டெர்பியம்(III) அயனிக்கு விரைவான ஆக்சிசனேற்றம் நடைபெறுகிறது. பச்சை நிறத்தில் இருந்து மஞ்சள் நிறமாக கரைசலின் நிறத்தை மாறுவதன் மூலம் இவ்விரைவான ஆக்சிசனேற்றம் பார்வைக்கும் அடையாளமாகும்.
# இட்டெர்பியம்(II) அயோடைடு

## பண்புகள்

இட்டெர்பியம்(II) அயோடைடு மஞ்சள் நிறத்தில் திண்மமாகக் காணப்படுகிறது. காற்று மற்றும் ஈரப்பதத்திற்கு மிகவும் உணர்திறன் கொண்டது. இதனால் இட்டெர்பியம்(III) அயோடைடாக விரைவில் ஆக்சிசனேற்றம் அடைந்து விடும். இது தண்ணீருடன் வினைபுரிந்து ஐதரசன் வாயுவையும் அடிப்படை அயோடைடுகளை உருவாக்குகிறது. மேலும் அமிலங்களுடன் தீவிரமாக வினையில் ஈடுபடுகிறது.  
சமாரியம்(II) அயோடைடு (SmI<sub>2</sub>), போலவே இட்டெர்பியம்(II) அயோடைடும் ஒரு வினையாக்கியாக கரிம வேதியியல் வினைகளில் பயன்படுத்தப்படுகிறது.
# சாா்ஜென்ட் திட்டம்

இந்தியாவில் போருக்குப் பிந்தைய கல்வி மேம்பாட்டிற்கான சார்ஜென்ட் ஆணையத்தின் அறிக்கை என்று அழைக்கப்படும் **சார்ஜென்ட் திட்டம்**, 1944 ஆம் ஆண்டு பிரிட்டிஷ் நடத்தி வந்த இந்திய அரசாங்கத்தின் உத்தரவின் பேரில் தயாரிக்கப்பட்ட ஒரு குறிப்பாணையாகும், இது இந்தியாவில் கல்வியறிவு மற்றும் கல்வியின் எதிர்கால வளர்ச்சியை கோடிட்டுக் காட்டியது.  
இந்தியாவின் கல்வி மறுசீரமைப்பாக சார்ஜென்ட் திட்டத்தின் மைய இலக்கு இருந்தது. 6-11 வயதுக்குட்பட்ட அனைத்து இந்தியக் குழந்தைகளுக்கும் இலவச மற்றும் கட்டாயக் கல்வியை அறிமுகப்படுத்த இது பரிந்துரைத்தது. இந்தத் திட்டம் அறிமுகப்படுத்தப்பட்ட 40 ஆண்டுகளுக்குள், அதாவது 1984-ஆம் ஆண்டிற்குள் இந்தியாவில் உலகளாவிய கல்வியறிவை கொண்டு வருவதை நோக்கமாகக் கொண்டது. திட்டம் பின்வருமாறு சென்றதுஃ  
- தொடக்கப் பள்ளிகள் மற்றும் உயர்நிலைப் பள்ளிகளை நிறுவுதல்.
- உயர்நிலைப் பள்ளிகள் இரண்டு வகைகள்  
: அ. கல்வி.
: B. தொழில்நுட்ப மற்றும் தொழிற்துறை  
- இடைநிலைப் படிப்புகளை ரத்து செய்தல்.  
40 ஆண்டு கால அளவு என்பது உலகளாவிய கல்வியறிவை அடைவதற்கான மிக நீண்ட காலம் என்று இந்திய சுதந்திர இயக்கத்தின் தலைவர்களால் அந்த நேரத்தில் கேலி செய்யப்பட்ட போதிலும், சுதந்திரத்திற்குப் பிந்தைய இந்தியாவில் சராசரி கல்வியறிவு நிலைகள் 2008 ஆம் ஆண்டில் சுமார் 65% ஐ மட்டுமே எட்டியிருந்தன (64 ஆண்டுகளுக்குப் பிறகு இந்தத் திட்டம் தொடங்கப்பட்டிருக்கும்) மற்றும் ஆண்டுக்கு 1.5% என்ற விகிதத்தில் "மந்தமாக" மட்டுமே அதிகரித்து வந்தது.
# கிறிஸ்டோபர் நெல்சன் (காவல்துறை அலுவலர்)

**கிறிஸ்டோபர் நெல்சன்** (*Christopher Nelson*) ஓய்வு பெற்ற ஓர் இந்தியக் காவல் பணி அலுவலர் ஆவார். இவர் இந்திய மாநிலமான தமிழ்நாட்டில் உள்ள நாகர்கோவிலில் இருந்து வந்தவர் ஆவார்.  
இவர் பொருளாதாரத்தில் முதுகலைப் பட்டம் பெற்றுள்ளார்.2011 இல் காவல்துறையில் இருந்து ஓய்வு பெற்றார். பின்பு, தமிழ்நாடு திட்டக் குழுவின் முழுநேர உறுப்பினராக நியமிக்கப்பட்டார். இவர் காவல்துறையில் காவல்துறைத் தலைவர் பதவியை வகித்தார்.  
2001 ஆம் ஆண்டில் அப்போதைய தமிழக முதலமைச்சராக இருந்த மு. கருணாநிதியின் சர்ச்சைக்குரிய கைது நிகழ்ச்சியில் இவர் கலந்து கொண்டதாக கூறப்படும் குற்றச்சாட்டுகளை மறுத்துள்ளார்.
# கிறிஸ்டோபர் நெல்சன் (காவல்துறை அலுவலர்)

## சாதனைகள்

1995 ஆம் ஆண்டில் அவருக்கு குடியரசுத் தலைவரின் போலீஸ் பதக்கம் வழங்கப்பட்டது. செப்டம்பர் 2012 இல் இவர் தமிழக அரசால் தமிழக தகவல் ஆணையராக நியமிக்கப்பட்டார்.
# கார்கோட்டி அருங்காட்சியகம்

**கார்கோட்டி அருங்காட்சியகம்** (*Gargoti Museum*) என்பது இந்திய மாநிலமான மகாராட்டிராவில் உள்ள நாசிக்கிற்கு அருகிலுள்ள சின்னார் நகரில் அமைந்துள்ள ஒரு அருங்காட்சியகமாகும், இது 40 ஆண்டுகளுக்கும் மேலாக கே. சி. பாண்டேவால் சேகரிக்கப்பட்ட இயற்கை கனிமங்கள் மற்றும் ரத்தின மாதிரிகளின் தொகுப்பைக் கொண்டுள்ளது. "கோட்டி" என்ற சொல் கல் அல்லது கூழாங்கல் என்று பொருள்படும் ஒரு மராத்தி வார்த்தையைக் குறிக்கிறது. இது இந்தியாவின் முதல் மற்றும் ஒரே ரத்தினங்கள், கனிமங்கள் மற்றும் புதைபடிவ அருங்காட்சியகம் ஆகும். இது உலகின் மிகப்பெரிய மற்றும் மிகச்சிறந்த இந்திய செயோலைற்று தாதுக்கள் மற்றும் படிகங்களின் தொகுப்பையும் கொண்டுள்ளது.
# கார்கோட்டி அருங்காட்சியகம்

## அருங்காட்சியம் பற்றிய விவரங்கள்

கார்கோட்டி அருங்காட்சியகத்தில் இந்திய செயோலைற்று தாதுக்கள் மற்றும் படிகங்களின் மிகப்பெரிய மற்றும் மிகச்சிறந்த தொகுப்பு உள்ளது. இது தக்காண பீடபூமி காட்சிக்கூடம், பிரெஸ்டீஜ் காட்சிக்கூடம் என இரண்டு காட்சிக்கூடங்களாக பிரிக்கப்பட்டுள்ளது. அருங்காட்சியகத்தில் 2 தளங்கள் உள்ளன. அருங்காட்சியகமானது கனிமங்கள், படிகங்களின் பரந்த தொகுப்பைக் கொண்டுள்ளது. இது நாசிக்கிலிருந்து 32 கி. மீ தொலைவில் நாஷிக்-ஷீரடி நெடுஞ்சாலையில் சின்னார் என்ற நகரத்தில் அமைந்துள்ளது.&nbsp;  
அருங்காட்சியகத்தின் காட்சிப் பொருட்கள் பின்வருமாறு  
- இயற்கை படிகங்கள்
- செயோலைற்றுகள், கனிமங்கள்
- ரத்தினக் கற்கள்
- குறைமணிக் கற்கள் மற்றும் குறைமணி உலோகங்கள்
- விலைமதிப்பற்ற கற்கள் மற்றும் உலோகங்கள்
- புதைபடிவங்கள்
- சிலைகள்
- கைவினைப் பொருட்கள்
# கார்கோட்டி அருங்காட்சியகம்

## அருங்காட்சியம் பற்றிய விவரங்கள்

### தக்காண பீடபூமி காட்சிக்கூடம்

இந்தப் பகுதியில் இந்தியாவின் தக்காண பீடபமிப் பகுதியில், முக்கியமாக மகாராட்டிரா மற்றும் அதைச் சுற்றியுள்ள மாநிலங்களில் இருந்து தோண்டியெடுக்கப்பட்ட செயோலைற்று தாதுக்கள் மற்றும் படிகங்கள் காட்சிக்கு வைக்கப்பட்டுள்ளன.  
காட்சிப்படுத்தப்பட்டுள்ள பொருள்களில் கீழ்க்காண்பவை அடங்கும்  
1. செயோலைற்று, கனிமம் மற்றும் படிக மாதிரிகள்
1. குண்டுகள், அழிந்துபோன டைனோசர்கள் மற்றும் மம்மத்ஸின் புதைபடிவங்கள்
1. விலைமதிப்பற்ற/அரை விலைமதிப்பற்ற கற்களால் செதுக்கப்பட்ட சிலைகளின் சிறந்த தரம்
1. ஒளிரும் கனிம காட்சி
# கார்கோட்டி அருங்காட்சியகம்

## அருங்காட்சியம் பற்றிய விவரங்கள்

### பிரெஸ்டீஜ் காட்சிக்கூடம்

இந்தப் பிரிவு இந்தியா மற்றும் உலகெங்கிலும் இருந்து அரிய கண்டுபிடிப்புகளைக் காட்டுகிறது.  
இதில் கீழ்க்காண்பவை அடங்கும் -  
1. ரத்தினங்கள், விலைமதிப்பற்ற/குறைமணிக் கற்கள்
1. விலைமதிப்பற்ற/குறைமணி உலோகங்கள்
1. சந்திரன் மற்றும் செவ்வாய் கிரகத்திலிருந்து பாறைகள்
1. சிறந்த இந்திய செயோலைற்ற தாதுக்கள்  
பிரெஸ்டீஜ் காட்சிக்கூடத்தின் வடிவமைப்புகள் இந்திய நாடாளுமன்றத்தின் நினைவுச்சின்னத்தால் ஈர்க்கப்பட்டுள்ளன, மேலும் இயற்கையின் மயக்கும் பொக்கிஷங்களின் ஒரு காட்சியைக் காட்டுகின்றன.
# 15 (எண்)

**15** (பதினைந்து) (*fifteen*) என்பது தமிழ் எண்களில் ௧௫ அல்லது ௰௫ என்பதைக் குறிக்கும் இந்து-அராபிய எண் ஆகும்.. பதினைந்து என்பது பதினான்கிற்கும் 16இற்கும் இடைப்பட்ட இயல் எண் ஆகும்.
# 15 (எண்)

## கணிதத்தில்

15 என்பது:
- எட்டாவது பகு எண்
- ஆறாவது அரைப்பகாத்தனி
- முதலாவது ஒற்றை மற்றும் நான்காவது பிரிநிலை அரைப்பகாத்தனி ஆகும்.;
- 15 ன் தகு வகு எண்களான 1 (எண்), 3 (எண்), மற்றும் 5 (எண்),ஆக இதன் முதல் வடிவமான (3.q), இங்கு q என்பது உயர் பகா எண் ஆகும்.  
- 15 என்பது குறைபாட்டெண், பெல் எண் இது ஒரு ஒற்றெண் ல் இரும (1111) மற்றும் நான்ம எண் (33).
- 9 இன் சரி ஈவுகளின் கூடுதல்; சரி ஈவுகளின் தொடரானது 15 இன் பகு எண்ணாகும் (15,9,4,3,1,0) இவற்றின் பகாஎண்கள் 3-சரி ஈவு செடியாகும்.
- முதல் தொகுதியான இரண்டாவது பிரிநிலை அரைப்பகாத்தனிகளில் (14, 15) இரண்டாவது உறுப்பாகும்; அடுத்த தொகுதிகள் (21, 22) ஆகும்.
- 15 என்பது மூன்று வழிகளில் பல்கோண எண்ணாகும்: இது ஒரு முக்கோண எண்ணும், அறுகோண எண்ணும், ஐந்துகோண பல்கோண எண்ணும் ஆகும்.
- தனித்துவமான வரிசை-3 கொண்ட மாயச் சதுரத்தின் மாய மாறிலி ஆகும்.  
| 4 | 9 | 2 |  |
| --- | --- | --- | --- |
| 3 | 5 | 7 |  |
| 8 | 1 | 6 | } |
</td>  
- மிகச் சிறிய இரண்டு மிகை சதுர எண்களின் வேறுபாடாக வெளிப்படுத்தக்கூடிய மிகச் சிறிய மிகை எண் 15 ஆகும். <math>4^2-1^2</math> or <math>8^2-7^2</math> (see image).  
மேலும்,
- 15 இன் பகா காரணிகள்,(3 மற்றும் 5) ஆகும். இது முதல் இரட்டை பகா எண்ணின் சோடியாகும்.
- 15 இன் தசமத்தில், 15 ல் 1 மற்றும் 5 என்ற இலக்கங்களைக் கொண்டுள்ளது. இந்த இலக்கங்களுக்கிடையே 1 முதல் 5 வரையிலான முழு எண்களை ஒன்றாக கூடுதலும் 15 ஆகும்.(1 + 2 + 3 + 4 + 5 = 15). இதே பண்புடன் கூடிய மற்றுமொரு தசமஎண் 27 ஆகும்.
# 15 (எண்)

## அறிவியலில்

- பாசுபரசின் அணு எண் 15 ஆகும்.
- *15 யூனோமியா* என்பது உள்ளக சிறுகோள் பட்டையில் உள்ள யூனோமியக் குடும்பத்தின் மிகப்பெரிய சிறுகோள் ஆகும்.
# 15 (எண்)

## காரணிகள்

பதினைந்தின் நேர்க் காரணிகள் 1, 3, 5, 15 என்பனவாகும்.
# ஸ்டாண்ட்-அப் இந்தியா

**ஸ்டாண்ட்-அப் இந்தியா திட்டம் என்பது **பெண்கள் மற்றும் எஸ்சி & எஸ்டி சமூகங்களிடையே தொழில்முனைவோரை ஆதரிப்பதற்காக 5 ஏப்ரல் 2016 அன்று இந்திய அரசால் தொடங்கப்பட்டது. ஸ்டாண்ட் அப் இந்தியா கடன் திட்டம் என்பது 2016 ஆம் ஆண்டில் இந்திய அரசால் தொடங்கப்பட்ட ஒரு முயற்சியாகும், இது தொழில்முனைவோரை ஊக்குவிப்பதற்கும், நாட்டில் உள்ள பட்டியல் சாதி (எஸ். சி./பட்டியல் பழங்குடி) மற்றும் பெண் தொழில்முனைவோருக்கு வங்கிக் கடன்களை வழங்குவதற்கும் உதவுகிறது. இந்தத் திட்டம் உற்பத்தி, வர்த்தகம் அல்லது சேவைத் துறையில் ஒரு கிரீன்ஃபீல்ட் நிறுவனத்தை அமைப்பதற்காக ரூ. 1 கோடி வரை கடன் வழங்குவதை நோக்கமாகக் கொண்டுள்ளது.  
இது ஸ்டார்ட்அப் இந்தியா போன்றது, ஆனால் அதிலிருந்து வேறுபட்டது. இரண்டு திட்டங்களும் மேக் இன் இந்தியா, தொழில்துறை வழித்தடம், பிரத்யேக சரக்கு வழித்தடம் (Dedicated Frite Corridor), சாகர்மாலா, பாரத்மாலா, உடான்-ஆர்.சி.எஸ்., டிஜிட்டல் இந்தியா, பாரத்நெட் மற்றும் உமாங் போன்ற இந்திய அரசின் பிற திட்டங்களின் பயனாளிகளாக உள்ளது.
# ஸ்டாண்ட்-அப் இந்தியா

## வரலாறு

பெண்கள் மற்றும் எஸ்சி & எஸ்டி சமூகங்களிடையே தொழில்முனைவோரை ஆதரிப்பதற்கான அரசாங்கத்தின் முயற்சிகளின் ஒரு பகுதியாக பிரதமர் நரேந்திர மோடி 5 ஏப்ரல் 2016 அன்று ஸ்டாண்ட்-அப் இந்தியா திட்டத்தை தொடங்கினார்.  
இந்தத் திட்டம், விவசாயத் துறைக்கு வெளியே புதிய நிறுவனங்களை அமைக்கும் பெண்கள் மற்றும் பட்டியல் சாதியினர் மற்றும் பழங்குடியினருக்கு ரூபாய் முதல் ரூபாய் (அமெரிக்க $130,000) வரை வங்கிக் கடன்களை வழங்குகிறது.  
ஏப்ரல் 2023 இல், மத்திய நிதித்துறை இணையமைச்சர் பகவத் கரத், இத்திட்டம், நிதியச் சேர்க்கைக்கான தேசிய இயக்கத்தின் நோக்கமான, ஓரங்கட்டப்பட்ட குழுக்களுக்கு நிதி வாய்ப்புகளை வழங்குவதுடன் இணைந்துள்ளது என்றார். கடந்த ஏழு ஆண்டுகளில், 180,000 க்கும் மேற்பட்ட தொழில்முனைவோர் இத்திட்டத்தின் மூலம் பயனடைந்துள்ளதாகவும், இந்த முன்முயற்சியின் மூலம் வழங்கப்பட்ட கடன்களில் 80 சதவீதத்திற்கும் அதிகமானவை பெண் தொழில்முனைவோருக்காக ஒதுக்கப்பட்டுள்ளதாகவும் அவர் கூறினார்.
# அடல் புஜல் திட்டம்

**அடல் புஜல் யோஜனா** (அல்லது, **அடல் ஜல்**, லிட் அடல் நிலத்தடி நீர் திட்டம் அல்லது அடல் நீர்) என்பது முன்னாள் பிரதமர் அடல் பிஹாரி வாஜ்பாயின் 95 வது பிறந்தநாளில் பிரதமர் நரேந்திர மோடி<nowiki/>யினால் தொடங்கப்பட்ட நிலத்தடி மேலாண்மைத் திட்டமாகும். இந்தியாவின் ஏழு மாநிலங்களின் நிலத்தடி நீர் மேலாண்மையை மேம்படுத்துவதே இத்திட்டத்தின் நோக்கமாகும்.
# அடல் புஜல் திட்டம்

## வரலாறு

ஜூன் 2018 இல், உலக வங்கி வாரியம் இந்த திட்டத்திற்கு ஒப்புதல் அளித்தது, மேலும் இது உலக வங்கியால் நிதியளிக்கப்படும். இது 25 டிசம்பர் 2019 அன்று ஜல் ஜீவன் மிஷனின் கீழ் தொடங்கப்பட்டது.  
குசராத்து, அரியானா, கருநாடகம், மத்தியப் பிரதேசம், மகாராட்டிரம், இராசத்தான் and உத்தரப் பிரதேசம் ஆகியவை சமூகப் பங்கேற்பின் மூலம் நிலத்தடி நீர் மேலாண்மையை மேம்படுத்துவதற்காக நியமிக்கப்பட்ட முன்னுரிமை மாநிலங்களாகும், இது சுமார் 78 மாவட்டங்கள் மற்றும் 8350 கிராம பஞ்சாயத்துகளை பாதிக்கிறது. இத்திட்டத்தின் காலம் 2020 முதல் 2025 வரை.
# அடல் புஜல் திட்டம்

## மோடி ஆட்சியில் தொடங்கப்பட்ட பிற விவசாயத் திட்டங்கள்

நரேந்திர மோதி ஆட்சியில் தொடங்கப்பட்ட விவசாயத் திட்டங்கள்:  
- இந்திய வேளாண் சட்டங்கள் 2020
- அடல் புஜல் யோஜனா
- ஆன்லைன் வேளாண் சந்தைப்படுத்துதலுக்கான மின்னணு பெயர்
- உள்ளூர் சேமிப்பகத்திற்கான கிராம பண்டாரன் யோஜனா
- நுண்ணீர் பாசன நிதி (எம். ஐ. எஃப்.)
- நீடித்த நிலையான விவசாயத்திற்கான தேசிய இயக்கம் (என். எம். எஸ். ஏ)
- மீன்வளப் பயிற்சி மற்றும் விரிவாக்கத்திற்கான தேசியத் திட்டம்
- மீனவர் நலனுக்கான தேசிய திட்டம்
- பிரதம மந்திரி கிசான் சம்மன் நிதி (PMKSN) குறைந்தபட்ச ஆதரவு திட்டத்திற்கான
- பாசனத்திற்கான பிரதம மந்திரி கிரிஷி சிஞ்சாய் யோஜனா (பி. எம். கே. எஸ். ஒய்)
- பரம்பரகத் கிரிஷி விகாஸ் யோஜனா (பி. கே. வி. ஒய்.) இயற்கை விவசாயத்திற்கான திட்டம்
- பயிர் காப்பீட்டுக்கான பிரதம மந்திரி பயிர் காப்பீடு திட்டம் (PMFBY)
# தேர்தல் நடத்தும் அலுவலர்

வாக்குப்பதிவு நடைபெற்ற போது]]
**தேர்தல் நடத்தும் அலுவலர்** (returning officer) என்பது பல்வேறு பாராளுமன்ற அமைப்புகளில், ஒன்று அல்லது அதற்கு மேற்பட்ட தொகுதிகளில் தேர்தல்களை மேற்பார்வையிடும் பொறுப்பு உள்ளவரைக் குறிப்பதாகும்.
# தேர்தல் நடத்தும் அலுவலர்

## இந்தியா

மக்கள் பிரதிநிதித்துவச் சட்டம், 1951-ன் படி, பாராளுமன்ற அல்லது சட்டமன்றத் தொகுதியில் தேர்தல்களை நடத்துவதற்கு பொறுப்பானவர் தேர்தல் நடத்தும் அலுவலர் ஆவார். அவர், ஒரு குறிப்பிட்ட தொகுதியில் தேர்தல்களின் தலைவராக உள்ளார். பொதுவாக, மக்களவைத் தேர்தலைப் பொறுத்தவரை, அது மாவட்ட நீதிபதியாகவும், மாநிலச் சட்டமன்றத் தேர்தல்களைப் பொறுத்தவரை, துணைப்பிரிவு நீதிபதியாகவும் இருப்பார். தேர்தல் நடத்தும் அலுவலர் வாக்குப்பதிவு, வாக்கு எண்ணிக்கை செயல்முறையை நடத்துவதற்கும், வாக்குச் சீட்டின் செல்லுபடியை தீர்மானிப்பதற்கும் சட்டப்பூர்வ அதிகாரம் பெற்றவராக உள்ளார், அவரது முடிவினை மறுதளிக்க தேர்தல் ஆணையத்திற்கு எந்த அதிகாரமும் இல்லை.  
இந்தியத் தேர்தல் ஆணையம் மாநில அரசு/யூனியன் பிரதேச நிர்வாகத்துடன் கலந்தாலோசித்து ஒவ்வொரு சட்டமன்ற மற்றும் பாராளுமன்றத் தொகுதிகளுக்கும் தேர்தல் அதிகாரியாக அரசு அல்லது உள்ளூர் அதிகாரியை நியமிக்கிறது. மேலும், தேர்தல் ஆணையம் ஒவ்வொரு சட்டமன்ற மற்றும் பாராளுமன்றத் தொகுதிகளுக்கும் ஒன்று அல்லது அதற்கு மேற்பட்ட உதவித் தேர்தல் அதிகாரிகளை, தேர்தல் அதிகாரிக்கு உதவுவதற்காக நியமிக்கிறது.
# கோலா கிராய் தொடருந்து நிலையம்

**கோலா கிராய் தொடருந்து நிலையம்** (ஆங்கிலம்: *Kuala Krai Railway Station* மலாய்: *Stesen Keretapi Kuala Krai*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், கோலா கிராய் மாவட்டம், கோலா கிராய் நகரில் உள்ள ஒரு தொடருந்து நிலையம் ஆகும். கோலா கிராய் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது.  
கிளாந்தான் மாநிலத்தின் மிகப்பெரிய தொடருந்து நிலையமான கோலா கிராய் தொடருந்து நிலையம், மலாயா கிழக்கு கடற்கரை தொடருந்து வழித்தடத்தில் (*KTM East Coast Line*) அமைந்துள்ளது; மற்றும் கேடிஎம் இண்டர்சிட்டி சேவைகளை வழங்குகிறது. கோலா கிராய் நகரின் பெயரால் பெயரிடப்பட்டுள்ளது.
# கோலா கிராய் தொடருந்து நிலையம்

## பொது

1920-ஆம் ஆண்டுகளில் கிழக்கு கடற்கரை இரயில்வே (*East Coast Railway*) எனும் தொடருந்து கட்டுமானத்தில் இருந்து கோலா கிராய் தொடருந்து நிலையத்தின் வரலாறும் தொடங்குகிறது. அதற்கு முன்னர், இந்தப் பகுதியில் வாரத்திற்கு ஒரு முறைதான் ஆற்றின் வழியாகப் படகுப் பயணங்கள் இருந்தன.  
அந்தப் படகுச் சேவையை, டப் டிவலப்மெண்ட் ரிவர் ஸ்டீமர் (*Duff Development River Steamers*) எனும் பெயரில் கிளாந்தான் அரசாங்கம் நடத்தி வந்தது. வாரத்திற்கு ஒரு முறை தான் கிராம மக்கள் பாசிர் மாஸ் நகரத்திற்கு வர முடியும்.
# கோலா கிராய் தொடருந்து நிலையம்

## பொது

### கோலா கிராய் ஆற்றுப் போக்குவரத்து

கிளாந்தான் மாநிலத்தில் தொடருந்து சேவை நடைமுறைக்கு வந்ததும், கிளாந்தான் மாநிலத்தின் தொலைதூர உட்புறத்தில் குறிப்பிடத்தக்க அளவில் மாற்றங்கள் ஏற்பட்டன. கோலா கிராயில் இருந்த ஆற்றுப் போக்குவரத்து, தொடருந்து சேவையால் முழுமையாக மாற்றம் அடைந்தது.
# கோலா கிராய் தொடருந்து நிலையம்

## நிலைய வசதிகள்

- பக்க மேடை
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரம்
- வாடிக்கையாளர் சேவை அலுவலகம்
- பானங்கள் விற்பனை இயந்திரம்
# கோலா கிராய் தொடருந்து நிலையம்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 தும்பாட் - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 51/52/57/60 தும்பாட் - குவா மூசாங் - (*Shuttle Timur 51/52/57/60 Tumpat–Gua Musang*)
- **தீமோர் கிழக்கு நகரிடை போக்குவரத்து** - 55/56 தும்பாட் - தாபோங் - (*Shuttle Timur 55/56 Tumpat–Dabong*)
# பேக்கிபன்சாக்சு

***பேக்கிபன்சாக்சு*** (*Pachypanchax*) என்பது மடகாசுகரில் உள்ள நன்னீரைப் பூர்வீகமாகக் கொண்ட அப்லோச்சிலிடே குடும்பச் சிற்றோடை மீன்களின் ஒரு பேரினமாகும். இதில் ஒரு சிற்றினம் (*பே. பிளேபைரி*) சீசெல்சு தீவிலிருந்து அறியப்படுகிறது.
# பேக்கிபன்சாக்சு

## சிற்றினங்கள்

இந்த பேரினத்தில் தற்போது அங்கீகரிக்கப்பட்ட சிற்றினங்கள்:  
- *பேக்கிபன்சாக்சு அர்னவுல்டி* <small>லோயிசெல், 2006</small>
- *பேக்கிபன்சாக்சு ஓமலோனோடசு* <small>(தும்மெயிரில், 1861)</small> (நீல முண்டகக்கண்ணி)
- *பேக்கிபன்சாக்சு பாட்ரிசியா* <small>லோயிசெல், 2006</small>
- *பேக்கிபன்சாக்சு பிளேபைரி* <small>(குந்தர், 1866)</small> (தங்க முண்டகக்கண்ணி)
- *பேக்கிபன்சாக்சு சாகரம்யி* <small>(கோலி, 1928)</small>
- *பேக்கிபன்சாக்சு ஸ்பார்க்சோரம்* <small>லோயிசெல், 2006</small>
- *பேக்கிபன்சாக்சு வரத்ராசா* <small>லோயிசெல், 2006</small>  
வேறு பல சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன என்றாலும், இவை இன்னும் முறையாக விவரிக்கப்படவில்லை. புதிய சிற்றினங்கள் முறையான சிற்றினங்களின் பெயரினைப் கொண்டிருக்க அவசியமில்லை. மேலும் கீழே பட்டியலிடப்பட்டுள்ள புதிய சிற்றினங்களில் ஒன்று (தாலியோ அல்லது சிரிபிகினா) இப்போது *பி. பேட்ரிசியா* என்று அழைக்கப்படுகிறது.  
- *பேக்கிபன்சாக்சு சிற். அனலவா*'
- *பேக்கிபன்சாக்சு சிற். சோபியா*'
- *பேக்கிபன்சாக்சு சிற். தாலியோ*'
- *பேக்கிபன்சாக்சு சிற். நவ. 'சிரிபிகினா*'
# தாபோங் தொடருந்து நிலையம்

**தாபோங் தொடருந்து நிலையம்** (ஆங்கிலம்: *Dabong Railway Station* மலாய்: *Stesen Keretapi Dabong*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், கோலா கிராய் மாவட்டம், தாபோங் நகரில் உள்ள ஒரு தொடருந்து நிலையம் ஆகும். இந்த நிலையம் கிளாந்தான் மாநிலத்தின் தலைநகரான கோத்தா பாரு நகரில் இருந்து சுமார் 155 கி.மீ. தொலைவில் அமைந்துள்ளது.  
இந்த நிலையம் தும்பாட் மற்றும் தாபோங் நகரங்களுக்கு இடையே செல்லும் கிழக்கு நகரிடை சேவையின் முனையமாகும். தாபோங் நகரத்தின் மையத்தில் அமைந்துள்ள இந்த நிலையம், அதன் சுற்றுப்புறங்களுக்குச் சேவை செய்கிறது. தாபோங் நகரின் பெயரால் இந்த நிலையத்திற்குப் பெயரிடப்பட்டுள்ளது.
# தாபோங் தொடருந்து நிலையம்

## பொது

கிளாந்தான் மாநிலத்தின் மேற்கு கடற்கரையில் உள்ள முக்கிய நகரங்களுடன் கோலா கிராய் பகுதிகளை இணைக்க 1920-களில் தாபோங் தொடருந்து நிலையம் உருவாக்கப்பட்டது. தாபோங் தொடருந்து நிலையத்தின் தொடருந்து பாதை கோலா கிராய் நகரத்தின் வழியாக தாபோங் நகரத்தையும் கடந்து செல்கிறது.தாபோங் நகரத்தின் மையத்தில் தாபோங் தொடருந்து நிலையம் உள்ளது.
# தாபோங் தொடருந்து நிலையம்

## பொது

### மீன் குகை

தாபோங் நகருக்கு அருகில் செல்லும் கலாஸ் ஆற்றுப் பகுதியில், புகழ்பெற்ற ’குவா ஈக்கான்’ எனும் மீன் குகை (*Fish Cave*) அமைந்துள்ளது. இந்த நகர்ப் பகுதி வடக்கு, தெற்கு, மேற்கு, கிழக்கு என நாற்புறமும் மலைகளால் சூழப்பட்டுள்ளது. தென்மேற்கில் 1422 மீட்டர் உயரத்தில் செத்தோங் மலை (*Gunung Setong*) உள்ளது. தாபோங் ஒரு மலைப்பாங்கான நகர்ப் பகுதி ஆகும்.
# தாபோங் தொடருந்து நிலையம்

## நிலைய வசதிகள்

- பக்க மேடை
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரம்
- வாடிக்கையாளர் சேவை அலுவலகம்
- பானங்கள் விற்பனை இயந்திரம்
# தாபோங் தொடருந்து நிலையம்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 தும்பாட் - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 51/52/57/60 தும்பாட் - குவா மூசாங் - (*Shuttle Timur 51/52/57/60 Tumpat–Gua Musang*)
- **தீமோர் கிழக்கு நகரிடை போக்குவரத்து** - 55/56 தும்பாட் - தாபோங் - (*Shuttle Timur 55/56 Tumpat–Dabong*)
# பச்சை முண்டகக்கண்ணி

***அப்லோசெலிலசு பிளாக்கி*** அல்லது பச்சை முண்டகக்கண்ணி என்பது இந்தியா, இலங்கை மற்றும் பாக்கித்தானைச் சுற்றியுள்ள நீர் நிலைகளில் வசிக்கும் ஒரு மீன் சிற்றினமாகும்.
# பச்சை முண்டகக்கண்ணி

## விளக்கம்

*அப்லோசெலிலசு பிளாக்கி* 6 சென்டிமீட்டர் உடல் நீளம் கொண்டது. இது பெரும்பாலும் உப்பு நீர் அல்லது நன்னீர் கொண்ட கடலோர வாழ்விடங்களில் வாழ்கிறது. இது இளம் உயிரிகள், பூச்சிகள் மற்றும் மீன் ஆகியவற்றை உணவாகக் கொள்கிறது.
# பச்சை முண்டகக்கண்ணி

## பெயர்

இந்த சிற்றினத்தை செருமனி மீனியல் அறிஞர் ஜோகான் பால் அர்னால்ட் 1911ஆம் ஆண்டில் இந்தியாவின் கோசிம் என ஒரு வகை இருப்பிடத்துடன் விவரித்தார். இந்த மீனைச் செருமனிக்கு இறக்குமதி செய்த தலைவன் பிளாக்கை சிற்றினப் பெயர் கௌரவிக்கிறது.
# நுண் முட்கள்

**நுண் முட்கள்** (Spinule) என்பது சிறிய முட்கள் (முதுகெலும்பு நெடுவரிசைகள்) ஆகும். இவை உயிரியல் மற்றும் மனிதனால் உருவாக்கப்பட்ட கட்டமைப்புகளின் ஒரு பகுதியாகும். இந்த வார்த்தை லத்தீன் வார்த்தையான *இசுபைனுலா*விலிருந்து (*spinula*) உருவானது. இச்சொல் பெரும்பாலும் தாவரவியல் மற்றும் விலங்கியல் துறைகளில் பயன்படுத்தப்படுகிறது.  
நுண் முட்கள் இருப்பது அல்லது இல்லாமல் இருப்பதைப் பயன்படுத்தி உயிரிகளின் வடிவம், இனங்களை வேறுபடுத்தி அறியலாம். உடற்கூறியல் அம்சங்களை விவரிக்கவும் வேறுபடுத்தவும் செய்யலாம். கண்ணில் உள்ள நுண்முட்கள் வளர்ச்சி டோபமைன், சர்க்கேடியன் இசைவு, மற்றும் ஒளி அல்லது இருள் சூழல்களுக்கு உட்படுத்தப்படுவதைப் பொறுத்துக் கட்டுப்படுத்தப்படுகிறது.  
திரவப் படிகக் காட்சிப் பலகைகள் திசை மாறுபாட்டுப் பண்பு கொண்ட கடத்தும் படலத்தைப் பயன்படுத்தலாம். இது "நெகிழிப்பசை பிசின் மற்றும் நிக்கல் துகள்களுடன் கூடிய நுண் முட்களைக் கொண்டுள்ளது".
# குவா மூசாங் தொடருந்து நிலையம்

**குவா மூசாங் தொடருந்து நிலையம்** (ஆங்கிலம்: *Gua Musang Railway Station* மலாய்: *Stesen Keretapi Gua Musang*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், குவா மூசாங் மாவட்டம், குவா மூசாங் நகரில் உள்ள ஒரு தொடருந்து நிலையம் ஆகும். இந்த நிலையம் கிளாந்தான் மாநிலத்தின் தலைநகரான கோத்தா பாரு நகரில் இருந்து சுமார் 196 கி.மீ. தொலைவில் அமைந்துள்ளது.
# குவா மூசாங் தொடருந்து நிலையம்

## பொது

குவா முசாங் தொடருந்து நிலையம், உள்ளூர் மற்றும் வெளியூர் பயணிகள் குவா மூசாங் நகரத்திற்குப் பயணிக்க ஒரு பொதுப் போக்குவரத்துத் தேர்வாக உள்ளது. தூரப் பயணங்களுக்கு, தனியார் பேருந்துச் சேவைகளைவிட பொதுத் தொடருந்துச் சேவைகளைப் பயன்படுத்தவே இங்குள்ள மக்கள் விரும்புகின்றனர். அத்துடன் இந்த நிலையம் - குவா மூசாங் வழித்தடத்திற்கான முனையமாகவும் செயல்படுகிறது.
# குவா மூசாங் தொடருந்து நிலையம்

## நிலைய வசதிகள்

- 2 பக்க மேடைகள்
- காத்திருப்புப் பகுதி
- பொது கழிப்பறைகள்
- வாகன நிறுத்துமிடம்
- கடவுச்சீட்டு விற்பனை இயந்திரங்கள்
- வாடிக்கையாளர் சேவை அலுவலகம்
- பானங்கள் விற்பனை இயந்திரங்கள்
# குவா மூசாங் தொடருந்து நிலையம்

## தொடருந்து சேவைகள்

- **ராக்யாட் தீமோரான் விரைவு தொடருந்து** - 26/27 தும்பாட் - ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
- **தீமோர் கிழக்கு நகரிடை போக்குவரத்து** - 51/52/57/60 தும்பாட் - குவா மூசாங் - (*Shuttle Timur 51/52/57/60 Tumpat–Gua Musang*)
- **தீமோர் கிழக்கு நகரிடை போக்குவரத்து** - 55/56 தும்பாட் - தாபோங் - (*Shuttle Timur 55/56 Tumpat–Dabong*)
# வாக்குச்சாவடி

**வாக்குச்சாவடி** (polling station) அல்லது **வாக்களிக்கும் நிலையம்** என்பது வாக்காளர்கள் தேர்தலில் வாக்களிக்கும் இடமாகும். அமெரிக்க, பிரித்தானிய ஆங்கிலத்தில் *polling station* எனும் சொல் பயன்படுத்தப்படுகிறது. ஆத்திரேலிய ஆங்கிலத்தில் *polling place* எனும் சொல் பயன்படுத்தப்படுகிறது.  
தேர்தல்கள் பொதுவாக ஒரு குறிப்பிட்ட கால இடைவெளியில் ஒன்று அல்லது இரண்டு நாள் காலப்பகுதியில் நடைபெறுவதால், பெரும்பாலும் பள்ளிகள், தேவாலயங்கள், விளையாட்டு அரங்குகள், உள்ளாட்சி அலுவலகங்கள் ஆகியன வாக்குச் சாவடிகளாகப் பயன்படுகின்றன. இப்பகுதி ஒரு வார்டு, சுற்றுப்புறம், வாக்குப்பதிவு மாவட்டம் அல்லது தொகுதி என்று அழைக்கப்படலாம். வாக்குச் சாவடி அதிகாரிகளால் (தேர்தல் நீதிபதிகள், தேர்தல் நடத்தும் அலுவலர் அல்லது பிற அதிகாரிகள்) தேர்தல் நடத்தப்படுகிறது, அவர்கள் வாக்குச் சாவடிகளைக் கண்காணித்து, தேர்தல் செயல்முறையில் வாக்காளர்களுக்கு உதவுகிறார்கள். கூர்ந்து நோக்குபவர்கள் அல்லது வாக்கெடுப்புப்-பார்வையாளர்கள் வாக்கெடுப்பில் கலந்து கொண்டு செயல்முறையின் பக்கச்சார்பற்ற தன்மையை உறுதி செய்கிறார்கள்.
# வாக்குச்சாவடி

## வாக்குச்சாவடி

வாக்குச் சாவடி என்பது வாக்களிக்கும் நிலையத்தில் உள்ள ஓர் அறையாகும், அங்கு வாக்காளர்கள் தங்கள் வாக்குகளை இரகசியமாக வாக்களிக்க முடியும். பொதுவாக வாக்குச் சாவடிக்கு அணுகல் ஒரு நபருக்கு மட்டுமே கட்டுப்படுத்தப்படுகிறது, வாக்காளர்களுக்கு உதவி தேவைப்படும் சமயங்களில் மட்டும் அவர்களுக்கு உதவுவதற்காக தேர்தல் ஆணைய விதிகளுக்கு உட்பட்டு இன்னொரு நபர் அனுமதிக்கப்படுவார்.  
வாக்குப்பதிவு இயந்திரங்கள் மற்றவர்கள் பார்க்க இயலாத வகையில் வைக்கப்பட்டிருக்கும்.
# வாக்குச்சாவடி

## வரலாறு

"வாக்கெடுப்பு" என்ற வார்த்தைக்கு "உச்சந்தலை" அல்லது "தலை" என்று பொருள்படும்.சில நேரங்களில் ஒரு திறந்த மைதானத்தில் மக்களை ஒன்றிணைத்து தலைகளை எண்ணுவதன் மூலம் வாக்குகள் எடுக்கப்பட்ட போது இவ்வாறு அழைக்கப்பட்டது).
# தாத்ரா மற்றும் நகர் அவேலி மற்றும் தாமன் மற்றும் தியூ மாவட்டங்களின் பட்டியல்

இந்தியாவின் தாத்ரா மற்றும் நகர் அவேலி மற்றும் தாமன் மற்றும் தியூ ஒன்றியப் பகுதி மூன்று மாவட்டங்களைக் கொண்டுள்ளது.  
| 1 | தாமன் | 72 | 1,90,855 | 2,650.76 |
| --- | --- | --- | --- | --- |
| 2 | தியூ | 40 | 52,056 | 1,301.40 |
| 3 | தாத்ரா மற்றும் நகர் அவேலி | 491 | 3,42,853 | 698.27 |
| மொத்த | 603 | 5,85,764 | 970 |  |
# அலுவலகம்

ஓர் **அலுவலகம்** (office) அல்லது பணியிடம் என்பது ஒரு நிறுவனத்தின் பல்வேறு குறிக்கோள்களை ஆதரிப்பதற்கும் உணர்ந்து கொள்வதற்கும் அதன் ஊழியர்கள் நிர்வாக பணிகளைச் செய்யும் இடமாகும். "அலுவலகம்" என்ற சொல் ஒரு நிறுவனத்திற்குள் குறிப்பிட்ட கடமைகளுடன் இணைக்கப்பட்ட ஒரு பதவியைக் குறிக்கலாம். ஒருவரின் கடமையின் இருப்பிடத்தைக் குறிக்கும் இடமாக அலுவலகம் எனும் சொல் பயன்படலாம். பெயர்ச்சொல் வடிவத்தில், "அலுவலகம்" என்ற சொல் வணிகம் தொடர்பான பணிகளைக் குறிக்கலாம். சட்டப்படி, ஒரு நிறுவனம் அல்லது அமைப்பு அதிகாரப்பூர்வ இருப்பைக் கொண்ட எந்த இடத்திலும் அலுவலகங்களைக் கொண்டுள்ளது, அவை ஒரு களஞ்சியமாக இருந்தாலும் கூட, எடுத்துக்காட்டாக, ஒரு மேசை மற்றும் நாற்காலி ஆகியன இல்லாமல் இருந்தாலும் அவை அலுவலமாகும். ஒரு அலுவலகம் என்பது ஒரு கட்டிடக்கலை மற்றும் வடிவமைப்பு நிகழ்வாகும். இதில் சிறிய அலுவலகங்கள் அல்லது (ஓர் சிறிய அறையில் மேசை மட்டும் கொண்டது, வீட்டு அலுவலகம்) ஒரு நிறுவனத்திற்கு முற்றிலும் அர்ப்பணிக்கப்பட்ட பெரிய கட்டிடங்களையும் இது உள்ளடக்கியுள்ளது. நவீன யுகத்தில், வெள்ளை கழுத்துப் பட்டைப் பணியாளர்கள் வேலை செய்யும் இடத்தினைக் குறிக்கிறது.
# அலுவலகம்

## வரலாறு

"அலுவலகம்" என்ற சொல் இலத்தீனின் "ஆஃபிசியம் officium" என்பதிலிருந்து உருவானது, அலுவலகம் என்பது ஒரு இடமாக இருக்க வேண்டிய அவசியமில்லை, மாறாக ஒரு மனிதப் பணியாளர் என்ற பொருளில் நடமாடும் 'பணியகம்' அல்லது குற்றவியல் நடுவர் போன்ற ஒரு முறையான பதவியின் சுருக்கமான கருத்தாகவும் இருக்கலாம்.
# அலுவலகம்

## அலுவலக இடங்கள்

அலுவலகச் சூழலின் முக்கிய நோக்கம் அதன் குடியிருப்பாளர்கள் தங்கள் வேலைகளைச் செய்வதில் ஆதரவளிப்பதாகும். குறைந்த செலவில் மனநிறைவான வசதிகளைப் பெறுவது முன்னுரிமையாகும். இருப்பினும், வெவ்வேறு நபர்கள் வெவ்வேறு பணிகளையும் செயல்பாடுகளையும் செய்வதால், சரியான அலுவலக இடங்களைத் தேர்ந்தெடுப்பது எப்போதும் எளிதானது அல்ல. பணியிடத்திலும் அலுவலக வடிவமைப்பிலும் முடிவெடுக்க உதவுவதற்காக, பணியிடங்கள், சந்திப்பு இடங்கள் மற்றும் ஆதரவு இடங்கள் என மூன்று வெவ்வேறு வகையான அலுவலக இடங்களை ஒருவர் வேறுபடுத்திக் காணலாம்.
# அலுவலகம்

## அலுவலக இடங்கள்

### பணியிடங்கள்

ஒரு அலுவலகத்தின் பணியிடங்கள் பொதுவாக வாசிப்பு, எழுதுதல் மற்றும் கணினி வேலை போன்ற வழக்கமான அலுவலக நடவடிக்கைகளுக்குப் பயன்படுத்தப்படுகின்றன. ஒன்பது பொதுவான வகையான பணியிடங்கள் உள்ளன, ஒவ்வொன்றும் வெவ்வேறு செயல்பாடுகளை ஆதரிக்கின்றன.**திறந்த அலுவலகம்:** பத்துக்கும் மேற்பட்டவர்களுக்கானது. அடிக்கடி தொடர்பு கொள்ள வேண்டிய செயல்பாடுகள் அல்லது ஒப்பீட்டளவில் குறைந்த கவனம் தேவைப்படும் வழக்கமான செயல்பாடுகளுக்கு ஏற்றது.  
**அணி இடங்கள்:** இரண்டு முதல் எட்டு பேர் வரை வேலை செய்யக்கூடிய பகுதி மூடிய பணியிடம், குழுப்பணிக்கு ஏற்றது. அடிக்கடி தொடர்பு கொள்ளக்கூடியதற்கும் நடுத்தர அளவிலான கவனக்குவியத்திற்கும் இது பொருத்தமானதாக இருக்கும்.  
**குறுவறை**: நடுத்தர கவனக் குவியத்திற்கும் நடுத்தர தொடர்புக்கும் தேவைப்படும் செயல்பாடுகளுக்கு ஏற்ற ஒரு நபருக்கு ஏற்ற பணியிடம்.
# செம்பழுப்பு கன்ன ஒண்சிறைக் குருவி

**செம்பழுப்பு கன்ன ஒண்சிறைக் குருவி** (*Rufous-cheeked tanager-தங்காரா உருபிஜெனிசு*) என்பது தரௌபிடே குடும்பத்தில் உள்ள ஒரு பறவை சிற்றினம் ஆகும். இது வெனிசுவேலாவில் மட்டுமே காணப்படும் அகணிய உயிரி. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# நாணயக் கடிகாரம்

**நாணயக் கடிகாரம்** (*Coin watch*) அல்லது **பதக்கக் கடிகாரம்** என்பது நாணயம் அல்லது பதக்கத்தில் இணைக்கப்பட்ட கடிகாரம் ஆகும்.  
ஒரு நாணயக் கடிகாரம் பொதுவாக ஒரு நாணயத்தை இரண்டு வட்டுகளாக வெட்டுவதன் மூலம் செய்யப்படுகிறது. இதில் ஒரு வட்டு மற்றொன்றை விட மெல்லியதாக இருக்கும். மற்றும் கோரம் நிறுவனத்தினர் உள்ளனர்.
# கிளௌடியா சீஸ்லா

## வாழ்க்கை

சீஸ்லா போலந்து மக்கள் குடியரசில் கட்டோவிசு வோய்வோடெசிப், வோட்சிஸ்லாவ் ஸ்லாஸ்கியில் (இப்போதைய சிலேசியன் வோய்வோடெசிப், போலந்து குடியரசில்) பிறந்தார். இவரது தந்தை ஒரு மருத்துவ உளவியலாளர், போலந்து வம்சாவளியைச் சேர்ந்தவர். இவரது தாயார் ஒரு கட்டிடக் கலைஞர், செருமனி வம்சாவளியைச் சேர்ந்தவர்.
# கிளௌடியா சீஸ்லா

## தொழில்

### வடிவழகு மற்றும் நடிப்பு வாழ்க்கை

சீஸ்லா 15 வயதில் வடிவழகு செய்யத் தொடங்கினார், ஒய்யாரம், நடனம் சம்பந்தப்பட்ட நிகழ்ச்சிகளில் பணியாற்றினார்.  
மார்ச் 2006 இல், சீஸ்லா *ஆட்டோ பில்டு*, *பில்டு*, சட்.1, டி-ஆன்லைன், கேபல் ஈன்சு போன்ற இணைய இணையதளங்களில் சந்தாதாரர்கள் வாக்கெடுப்பில் இவர் வெற்றி பெற்று *ஜெர்மனியின் சூப்பர் கேர்ள்* 2006 இல் முதல் இடத்தைப் பெற்றார் நவம்பர் 2007 இல் ஒரு நேர்காணலில், தனது வடிவழகு வாழ்க்கைக்குப் பிறகு ஒரு வரி ஆலோசகராக ஆகுவதற்கு திட்டமிட்டுயுள்ளதாக கூறினார். இந்தித் திரைப்படத்துறையில் சீஸ்லாவுக்கு அதிக பணிகள் இருக்கும் என திரைப்பட இயக்குநர் எம். எஸ். சாஜகான் பேட்டி ஒன்றில் குறிப்பிட்டார்.  
சூலை 2008 இல், பலேர்மோவில் தயாரிக்கப்பட்ட *யடிசிடேர்ஸ் இன் பலேர்மோ* என்ற இத்தாலிய திரைப்படத்தில் நடித்தார்.  
இவர் சௌமித்திர சாட்டர்ஜியுடன் இணைந்து *10:10* என்ற அரின் பால் இயக்கிய வங்க திரைப்படத்தில் செருமானிய பத்திரிகையாளராக நடித்தார்.  
சீஸ்லா லவ்லி புரொபசனல் பல்கலைக்கழக விளம்பர தூதராக இருந்தார். பல்கலைக்கழகம் இவரை "இந்தியாவில் புதிய நம்பிக்கைக்குரிய வெளிநாட்டு முகம்" என்று கௌரவித்தது. ஆரண்யா தொழில்நுட்ப விழாவின் போது இவர் தனது பஞ்சாபி திரைப்பட விளம்பரத்திற்காக தாபர் பல்கலைக்கழகத்திற்குச் சென்றார்.  
26 நவம்பர் 2009 அன்று, சீஸ்லாவுக்கு கர்மவீர் புரசுகார் விருது வழங்கப்பட்டது, கஜோல், அலிக் பதம்சி, ராகுல் போஸ், ரெமோ பெர்னாண்டஸ், மான்கொம்பு சாம்பசிவன் சுவாமிநாதன் கர்மவீர் புரசுகார் விருது பெற்றவர்கள்.
# கிளௌடியா சீஸ்லா

## தொழில்

### பிக் பாஸ் மற்றும் இந்தியத் திரைப்படத் துறை நுழைவு

*பிக் பாஸ் 3* உண்மைநிலை நிகழ்ச்சியில் சீஸ்லா பங்கேற்றார். இது இவரது இந்திய உண்மைநிலை நிகழ்ச்சியில் முதல் அறிமுகம். நிகழ்ச்சியில் 10 வாரங்கள் செலவிட்ட பிறகு, 68வது நாளில் இவர் வெளியேற்றப்பட்டார்.  
திசம்பர் 2010 இல், புவெனஸ் ஐரிசில் நிகழ்த்தப்பட்ட *ஜோர கா ஜட்கா: டோட்டல் வைபவுட்* என்ற தொலைக்காட்சி நிகழ்ச்சியில் சீஸ்லா கலந்து கொண்டார். இது நடிகர் சாருக் கான் நிகழ்ச்சித் தொகுப்பாளராக இருக்கும் பதிவு செய்யப்பட்டது. 25 பிப்ரவரி 2011 அன்று குசால் பஞ்சாபி வெற்றியாளரானார், அதே நேரத்தில் சீஸ்லா 51 வினாடிகளில் இரண்டாம் இடத்தைப் பிடித்தார்.  
2012 ஆம் ஆண்டில், அக்சய் குமார் நடித்த *கிலாடி 786* என்ற நகைச்சுவை திரைப்படத்தில் வரும் "பல்மா" என்ற குத்தாட்டப் பாடலில் அக்சய் குமார், அசின் ஆகியோருடன் குத்தாட்டம் ஆடினார், இது சீஸ்லாவின் முதல் முக்கியத் தோற்றமாகும். இப்பாடலுக்கு ஹிமேஷ் ரேஷாமியா இசையமைத்துள்ளார், நடனத்தை கணேஷ் ஆச்சார்யா அமைத்துள்ளார்.  
2018 இல், இவர் கடைசியாக *தெரி பாபி ஹை பக்லே* திரைப்படத்தில் வரும் "கன்பியூஸ்டு லவ்வர்" என்ற குத்தாட்டப் பாடலில் க்ருஷ்னா அபிசேக் உடன் நடனமாடினார்.
# கிளௌடியா சீஸ்லா

## திரைப்படவியல்

### திரைப்படங்கள்

| 2007 | *பீச் அவுஸ்* | டெய்சி வாண்டன்பர்க் | செருமான் | செருமனி |  |
| --- | --- | --- | --- | --- | --- |
| 2008 | *கர்மா* | லிண்டா | ஆங்கிலம் | ஐக்கிய இராச்சியம் |  |
| 2008 | *யடிசிடேர்ஸ் இன் பலேர்மோ* | கிளௌடியா | இத்தாலியம் | இத்தாலி |  |
| 2008 | *10:10* | செரின் | வங்காளம் | இந்தியா |  |
| அறிவிக்கப்படவேண்டும் | *பிரைவேட் நம்பர்* | - | கன்னடம் | இந்தியா |  |
| 2012 | *யார் பர்தேசி* | அண்ணா | பஞ்சாபி | இந்தியா |  |
| 2012 | *கிலாடி 786* | "பல்மா" என்ற குத்தாட்டப் பாடலில் சிறப்புத் தோற்றம் | இந்தி | இந்தியா |  |
| 2013 | *@ அந்தேரி* | மலையாளம் | இந்தியா |  |  |
| 2014 | *தேசி கட்டே* | "பட்னே வாலி ஹூன்" என்ற குத்தாட்டப் பாடலில் சிறப்புத் தோற்றம் | இந்தி | இந்தியா |  |
| 2016 | *கியா கூல் ஹை ஹம் 3* | சகுந்தலா (சக்கு) | இந்தி | இந்தியா |  |
| 2018 | *தேரி பாபி ஹை பக்லே* | "கன்பியூஸ்டு லவ்வர்" என்ற குத்தாட்டப் பாடலில் சிறப்புத் தோற்றம் | இந்தி | இந்தியா | } |
# கிளௌடியா சீஸ்லா

## திரைப்படவியல்

### தொலைக்காட்சி நிகழ்ச்சிகள்

| 2009 | *பிக் பாஸ் 3* | போட்டியாளர் (70வது நாளில் வெளியேற்றப்பட்டார்) | கலர்சு தொலைக்காட்சி |  |
| --- | --- | --- | --- | --- |
| 2011 | *ஜோர கா ஜட்கா: டோட்டல் வைபவுட்* | போட்டியாளர் | இமாஜின் தொலைக்காட்சி |  |
| 2016 | *பாக்ஸ் கிரிக்கெட் லீக் 2* | ஆட்டக்காரர் | கலர்சு தொலைக்காட்சி | } |
# கிளௌடியா சீஸ்லா

## தனிப்பட்ட வாழ்க்கை

சீஸ்லா அஸ்கனாசு யூதர் குடும்பத்தில் பிறந்தவர், இருப்பினும் 2009 இல் இந்து சமயத்திற்கு மாறினார், இந்து சமய கலாச்சாரம், புராணங்களில் தனது ஆர்வத்தை வளர்த்துக் கொண்ட பின், தன்னை ஒரு பிள்ளையார் பக்தை என்றும் கர்மவினையில் நம்பிக்கை கொண்டவர் என்றும் கூறினார்.
# விக்கிப்பீடியா:Statistics/weekly/14-Apr-2024
# சாம்பல் தினைக்குருவி

**சாம்பல் தினைக்குருவி** (*Ashy cisticola-சிசுடிகோலா சைனிரியோலசு*) என்பது கதிர்க்குருவி குடும்பத்தைச் சேர்ந்த ஒரு பறவை சிற்றினமாகும். இது எத்தியோப்பியா, கென்யா, சோமாலியா, தெற்கு சூடான் மற்றும் தான்சானியாவில் காணப்படுகிறது. இதன் இயற்கையான வாழிடங்கள் வறண்ட புன்னிலம், மிதவெப்ப மண்டல அல்லது வெப்பமண்டல வறண்ட புதர் நிலங்கள் மற்றும் மிதவெப்பமண்டல அல்லது வெப்பமண்டலம் வறண்ட தாழ் நிலப் புல்வெளிகள் ஆகும்.
# அரக்கு மரங்கொத்தி

**அரக்கு மரங்கொத்தி** (*Maroon woodpecker-பிளைதிபிகசு ரூபிஜினோசசு*) என்பது மரங்கொத்தி குடும்பமான பிசிடேவினைச் சார்ந்த ஒரு பறவை சிற்றினமாகும். இது புரூணை, இந்தோனேசியா, மலேசியா, தெற்கு மியான்மர், சிங்கப்பூர் மற்றும் தெற்கு தாய்லாந்தில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டலம் ஈரமான மலைக் காடுகள் ஆகும்.
# தில்லை நகர்

**தில்லை நகர்** என்பது இந்திய துணைக்கண்டத்தில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த ஒரு குடியிருப்புப் பகுதியாகும். சார்பதிவாளர் அலுவலகம் ஒன்று தில்லை நகரில் அமைந்துள்ளது. மற்றும் காவல்துறை அலுவலகம் ஒன்றும் தில்லை நகர் பகுதியில் அமைந்துள்ளது.
# தில்லை நகர்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, திருச்சிராப்பள்ளியில் அமைந்துள்ளது.
# அரிந்திரநாத் சட்டோபாத்யாயா

**அரிந்திரநாத் சட்டோபாத்தியாயா** (*Harindranath Chattopadhyay*) (2 ஏப்ரல் 1898&nbsp;– 23 ஜூன் 1990) இந்தியவைச் சேர்ந்த ஆங்கிலக் கவிஞரும், நாடக கலைஞரும், நடிகரும், இசைக்கலைஞரும் மற்றும் விஜயவாடா மக்களவைத் தொகுதியிலிருந்து முதலாவது மக்களவைக்குத் தேர்தெடுக்கப்பட்ட உறுப்பினரும் ஆவார். இந்திய தேசிய காங்கிரசின் இரண்டாவது பெண் தலைவரும் இந்திய விடுதலை இயக்கப் போராட்ட வீரருமான சரோஜினி நாயுடு மற்றும் இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பிய வீரேந்திரநாத் சட்டோபாத்யாயா ஆகியோரின் சகோதரர் ஆவார். இந்திய அரசு இவருக்கு 1973 ஆம் ஆண்டு பத்ம பூசண் விருதை வழங்கியது .
# அரிந்திரநாத் சட்டோபாத்யாயா

## வாழ்க்கை

அரிந்திரநாத் ஓர் கவிஞரும் மற்றும் பாடகருமாவர். இவர் *நூன்* மற்றும் *ஷேப்பர் ஷேப்ட்* போன்ற கவிதைகளுக்கு பிரபலமானவர். இவரது தந்தை எடின்பரோ பல்கலைக்கழகத்தில் அறிவியல் முனைவர் பட்டம் பெற்றவர். அவர் ஐதராபாத் மாநிலத்தில் குடியேறி ஐதராபாத் கல்லூரியை நிறுவி நிர்வகித்தார். அது பின்னர் நிசாம் கல்லூரி என ஆனது. இவரது தாயாரும் ஒரு கவிஞர். அவர் வங்காள மொழியில் கவிதை எழுதுவதை வழக்கமாக கொண்டிருந்தார்.  
தனது 19 வயதில் *தி ஃபீஸ்ட் ஆஃப் யூத்,* என்ற முதல் கவிதை புத்தகத்தை வெளியிட்டார். இக் கவிதைக்காக ஆர்தர் குய்லர்-கோச் மற்றும் ஜேம்ஸ் ஹென்றி கசின்ஸ் ஆகியோரிடமிருந்து பாராட்டுகளைப் பெற்றார். அரிந்திரநாத் பொதுவாக பண்டைய இந்திய கலாச்சாரம் மற்றும் வேத கருத்துக்கள் தொடர்பான தலைப்புகளை ஆங்கிலத்தில் எழுதினார்.  
இந்திய சமூக சீர்திருத்தவாதி, பெண்ணியவாதி மற்றும் சுதந்திரப் போராட்ட வீராங்கனையுமான கமலாதேவி சட்டோபாத்யாய் என்பவருடன் இவருக்கு முதல் திருமணம் இருந்தது. இவர்களுக்கு இராமன் என்ற ஒரு மகன் இருந்தார். பின்னர். இவர்கள் இருவரும் விவாகரத்துப் பெற்றனர். அந்நாளில் இது பெண்கள் பின்பற்றத் தயங்கும் மிகப் புதிதான ஒரு நடைமுறை. எனவே இதைக் குறித்தும் கமலா தேவி மீது மிகுந்த விமர்சனங்கள் எழுந்தன. பின்னர் சுந்தரி ராணி என்பவரை மணந்தார்.
# அரிந்திரநாத் சட்டோபாத்யாயா

## பாடலாசிரியர்

அரிந்திரநாத் சட்டோபாத்யாயா அனைத்திந்திய வானொலியில்*ரெயில் காடி* என்ற கவிதையை அடிக்கடி வாசித்தார். அசோக் குமார் நடிப்பில் *ஆசிர்வாத்* என்ற படத்தில் இவர் பாடியிருந்தார். இவரே பாடல் வரிகளை எழுதி, இசையமைத்து, சில பாடல்களைப் பாடியுள்ளார். ஜூலி திரைப்படத்தில், எந்த ஒரு இந்தித் திரைப்படத்திலும் இடம் பெறாத வகையில் முதல் ஆங்கிலப் பாடலை எழுதினார். இவர் இந்தியில் குழந்தைகளுக்காக பல கவிதைகளையும் எழுதியுள்ளார். இவரது கவிதைகள் வங்காளக் கவிஞர் இரவீந்திரநாத் தாகூரால் பாராட்டப்பட்டது.
# அரிந்திரநாத் சட்டோபாத்யாயா

## அரசியல் வாழ்க்கை

1951இல் நடைபெற்ற மக்களவைத் தேர்தலில் அரிந்திரநாத் சட்டோபாத்யாயா சென்னை மாநிலத்தின் விஜயவாடா மக்களவைத் தொகுதியிலிருந்து இந்தியப் பொதுவுடைமைக் கட்சியின் ஆதரவுடன் சுயேச்சை வேட்பாளராக வெற்றி பெற்றார். இவர் 14 ஏப்ரல் 1952 முதல் 4 ஏப்ரல் 1957 வரை முதலாவது மக்களவை உறுப்பினராக இருந்தார்.
# அரிந்திரநாத் சட்டோபாத்யாயா

## திரை வாழ்க்கை

1972 இல் வெளியான *பவார்ச்சி* என்ற இந்தித் திரைப்படத்தில் இவர் ஒரு பாத்திரத்தில் நடித்திருந்தார். இது தபன் சின்ஹா இயக்கிய வங்காளத் திரைப்படமான கல்போ ஹோலியோ சத்தியிலிருந்து இருசிகேசு முகர்ச்சி<nowiki/>யால் தழுவி எடுக்கப்பட்டது.  
அரிந்திரநாத் 1984 ஆம் ஆண்டு மும்பை தூர்தர்ஷன் தொலைக்காட்சி தொடரான *அடோஸ் படோஸ்* என்ற தொடரிலும் நடித்தார். இதில் அமோல் பலேகர் கதாநாயகனாக நடித்திருந்தார்.
# அரிந்திரநாத் சட்டோபாத்யாயா

## இறப்பு

அரிந்திரநாத் கடந்த 1990 ஜூன் 23ஆம் தேதி மாரடைப்பால் மும்பையில் மரணமடைந்தார்.
# குமாரராசு அச்சமாம்பா

**மருத்துவர் குமாரராசு அட்சமாம்பா** (*Komarraju Atchamamba*) (6 செப்டம்பர் 1906 - 20 அக்டோபர் 1964) இந்திய வழக்கறிஞரும், மகப்பேறியல் மருத்துவரும், மகளிர் நலவியல் நிபுணரும், அரசியல்வாதியும் மற்றும் முன்னாள் நாடாளுமன்ற உறுப்பினரும் ஆவார்.
# குமாரராசு அச்சமாம்பா

## ஆரம்ப வாழ்க்கை மற்றும் தொழில்

குமாரராசு அச்சமாம்பா, 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவ் மற்றும் அவரது மனைவிக்கு பிறந்தார். இந்திய சுதந்திரப் போராட்டத்தில் பங்கேற்றார். 1924 இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார். 1928 ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்கள் நடத்திய கருப்புக் கொடி ஆர்ப்பாட்டத்தின் தலைவியாகவும் இருந்தார். 1943-1948 காலகட்டத்தில், இவர் இந்தியப் பொதுவுடைமைக் கட்சியின் உறுப்பினராக இருந்தார். பின்னர், 1948 இல் இந்திய தேசிய காங்கிரசு கட்சியில் சேர்ந்தார். 1957 இல், விஜயவாடாவிலிருந்து இந்திய தேசிய காங்கிரஸை பிரதிநிதித்துவப்படுத்தி இரண்டாவது மக்களவைக்கு நாடாளுமன்ற உறுப்பினராகத் தேர்ந்தெடுக்கப்பட்டார்.  
தெலுங்கில் *பிரசுதி - சிசு போஷனா* என்ற புத்தகத்தை இவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. *மகிளா* என்ற பெண்களுக்கான இதழையும் வெளியிட்டார். 1940 இல் வி. வெங்கடராம சாஸ்திரி என்பவரை மணந்தார். இவர்களுக்கு தன்யா என்ற மகள் பிறந்தார்.
# குமாரராசு அச்சமாம்பா

## இறப்பு

அச்சமாம்பா 20 அக்டோபர் 1964 இல் இறந்தார் 2006 இல், இவரது பிறந்த நூற்றாண்டு விழா ஐதராபாத்தில் நடைபெற்றது.